Okuziika kwa Pele okwanzingiramu okuteeka omubiri gwe mu lujjudde mu ssanduuko nga mbikkule era nga yonna ejooneddwa ne bbendera za Brazil ssaako ne bbendera za Santos Football Club kwatandikira ku kisaawe kya Vila Belmiro mu Santos nga bbiri, Gatonnya mu mwaka gwa nkumi bbiri mu abiri mu esatu. Abantu nkumi na nkumi na nkumi beeyiwa ku nguudo basobole okwetaba mu maziika ga Pele agasooka era ng’eno bwebagamba nti baali bakuyimirira mu nnyiriri okumala essaawa ssatu nnambirira. Nga ssatu Gatonnya ku lunaku olwokubiri nga bakyali mu ntekateeka za kuziika, kyategeerwa nti abantu abasoba mu mitwalo abiri mu esatu baali beetabye mu kuziika kwa Pele ku lunaku olwo era nga abasinga baali bambadde omujoozi gwa kyenvu ne kiragala nnamba kkumi Pele gweyayambalanga nga asamba omupiira. Ttivi zonna zaasazaamu ppulogulamu z’abulijjo era buli ttivi yaliko kuziika kwa Pele. Mukyala wa Pele Marcia Aoki, mutabani we Edinho wamu ne president wa South american football confederation baali ku bantu abeetaba mu kuziika Pele. Enteekateeka zaggwa era Pele n’aziikibwa nga ssatu Gatonnya mu mwaka gwa nkumi bbiri mu abiri mu esatu.